Þótt Veitum þyki úrskurðurinn óljós um sumt var ákveðið að una niðurstöðunni og voru vatnsgjöldin því endurreiknuð með tilliti til hennar . Það leiddi til þess að gjaldið hefur verið leiðrétt hjá öllum viðskiptavinum áðurnefndra vatnsveitna . Í byrjun árs 2017 , þegar áætlun til endurreisnar fjárhagnum var lokið , lækkuðu Veitur vatnsgjaldið víða um 11,2% og aftur um 10% í byrjun árs 2018 . Á sama tíma jukust fjárfestingar eftir samdráttarskeiðið í kjölfar Hrunsins . Viðskiptavinir sem skráð hafa netfang sitt á Mínar síður Veitna hafa fengið tölvupóst með upplýsingum um það með hvaða hætti leiðréttingunni verður háttað . Öðrum hafa verið sendar upplýsingarnar bréfleiðis . Þeir viðskiptavinir sem greiddu vatnsgjald til Veitna á árinu 2016 en gera það ekki lengur eru sérstaklega hvattir til að fara inn á Mínar síður á veitur.is og skrá þar bankaupplýsingar vegna endurgreiðslu . Heildartekjur vatnsveitna Veitna voru 3,7 milljarðar króna á árinu 2016 . Leiðréttingin nú nemur 440 milljónum króna og vaxtagreiðslur 61 milljón króna .